આશ્રમમાં શિષ્યા સાથે દુષ્કર્મના આરોપમાં ફસાયેલા જાણીતા જ્યાતિષાચાર્ય અને ધર્મગુરુ દાતી મહારાજની શુક્રવારે દિલ્હી પોલિસની ક્રાઈમ બ્રાન્ચે પૂછપરછ કરી. ક્રાઈમ બ્રાન્ચના જોઈન્ટ કમિશ્નર આલોક કુમારે પોતે દાતી મહારાજની પૂછપરછ કરી. આ દરમિયાન દાતી મહારાજ પોતાને નિર્દોષ ગણાવતા જોઈન્ટ કમિશ્નર સામે રડવા લાગ્યો. જે જાણકારી મળી છે તે મુજબ ક્રાઈમ બ્રાન્ચને આ મામલે કેટલાક મહત્વના પુરાવા મળ્યા છે અને હવે દાતી મહારાજનો પોટેન્સી ટેસ્ટ (નપુંસક છે કે નહિ) થઈ શકે છે. જાણકારી મુજબ દાતી મહારાજ શુક્રવારે સવારે લગભગ 10 વાગે ક્રાઈમ બ્રાન્ચ ઓફિસ પહોંચ્યો હતો. પોલિસના જણાવ્યા મુજબ આ મામલે દાતી મહારાજ સાથે જોડાયેલા ત્રણ મહત્વના વ્યક્તિઓ સચિન જૈન, અભિષેક અગ્રવાલ અને નવીન ગુપ્તાની પણ પૂછપરછ કરવામાં આવી શકે છે. પોલિસનું કહેવુ છે કે અત્યાર સુધીની તપાસમાં એવા પુરાવા નથી મળ્યા જેના કારણે દાતી મહારાજની ધરપકડ કરવી પડે. આગળ વિસ્તારથી જાણો બધુ...